stanford-oval/wikipedia huggingface dataset:
วชิระมณฑ์ คุณะเกษมธนาวัฒน์

นายวชิระมณฑ์ คุณะเกษมธนาวัฒน์ อดีตโฆษกพรรคเพื่อแผ่นดิน อดีต ส.ส.กรุงเทพมหานคร เขต 17 (ลาดพร้าว) และรองโฆษกพรรคไทยรักไทย เกิดวันที่ 15 สิงหาคม พ.ศ. 2506 เป็นบุตรของ ดร.ประชา คุณะเกษม อดีตเอกอัครราชทูตไทยประจำสหประชาชาติ, อดีตปลัดกระทรวงการต่างประเทศ, อดีตรัฐมนตรีช่วยว่าการกระทรวงการต่างประเทศ และอดีตสมาชิกสภาผู้แทนราษฎร กรุงเทพมหานคร พรรคไทยรักไทย และคุณสุมณี คุณะเกษม นักสะสมของเก่าจากทั่วโลก มูลค่าหลายพันล้านบาท ที่มีโครงการจะจัดทำเป็นพิพิธภัณฑ์ ภายใต้การบริหารงานของ มูลนิธิ “มณีมณฑ์ชา”
นายวชิระมณฑ์ คุณะเกษมธนาวัฒน์ เดิมชื่อ "ประมณฑ์ คุณะเกษม" เพิ่งเปลี่ยน ชื่อ-นามสกุล ก่อนสมัครเข้าเป็นสมาชิกพรรคเพื่อแผ่นดิน ระหว่างปี พ.ศ. 2544-2548 ขณะดำรงตำแหน่ง ส.ส. และเลขานุการคณะทำงานด้านนโยบายเศรษฐกิจ พรรคไทยรักไทย นายวชิระมณฑ์มีบทบาทแสดงความเห็นผ่านสื่อ เกี่ยวกับการแก้ไขกฎหมาย 11 ฉบับ เช่น พ.ร.บ.ล้มละลาย พ.ศ. 2542 ควรแก้ไขใน 2 ประเด็นคือ ให้ลูกหนี้ที่มีหนี้ 2 ล้านบาทขึ้นไปขอฟื้นฟูกิจการได้ ซึ่งจากเดิมต้องมีหนี้ 10 ล้านบาทขึ้นไป และให้ลูกหนี้กิจการขนาดเล็กสามารถขอฟื้นฟูกิจการได้ หรือกรณี พ.ร.บ.การประกอบธุรกิจของคนต่างด้าว พ.ศ. 2542 ในประเด็นธุรกิจ 4 ประเภทคือ ธุรกิจตัดผม, ตัดเย็บเสื้อผ้า, ซักอบรีด และ การถ่ายภาพ ที่ควรนำกลับเข้าไปเป็น ธุรกิจสงวนในบัญชีแนบท้ายกฎหมาย เพราะเจ้าของกิจการเป็นคนในพื้นที่ จึงนับเป็นเศรษฐกิจชุมชน ที่หากเปิดเสรี ให้คนต่างชาติสามารถเป็นเจ้าของ จะเกิดปัญหาเช่นเดียวกับกรณีธุรกิจค้าปลีก อย่างไรก็ตามรัฐบาลในขณะนั้น ไม่มีการแก้ไขกฎหมาย ในประเด็นดังกล่าวแต่อย่างใด
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายวชิระมณฑ์ คุณะเกษมธนาวัฒน์ ลงสมัคร ส.ส. ระบบสัดส่วน กลุ่มที่ 6 (กรุงเทพมหานคร-สมุทรปราการ-นนทบุรี) ลำดับที่ 7 ในนามพรรคเพื่อแผ่นดิน พร้อมทั้งดำรงตำแหน่ง โฆษกพรรค
ประวัติการศึกษา

วชิระมณฑ์ คุณะเกษมธนาวัฒน์ จบการศึกษาระดับมัธยมศึกษา จาก The Fieldston School ประเทศสหรัฐอเมริกา ระดับปริญญาตรี สาขาเศรษฐศาสตร์ จาก Colgate University ประเทศสหรัฐอเมริกา และระดับปริญญาโท สาขาการตลาด (MBA) จาก Fordham University ประเทศสหรัฐอเมริกา และ Oxford Programme on Negotiation in Bangkok
ประวัติการทำงาน

กรรมผู้จัดการ บริษัท คอมมิวนิตี้ คอมมิวเคชั่นส์
กรรมการผู้จัดการบริษัท พี.พี.พี. จำกัด
กรรมการผู้จัดการบริษัท โซลูชั่น 21 จำกัด (บริการติดตั้งเครือข่ายคอมพิวเตอร์)
กรรมการผู้จัดการบริษัท Asian Cyber News & Information (Thailand) จำกัด
กรรมการผู้จัดการบริษัท Pacific Data System จำกัด (บริการข้อมูลข่าวสารทางการเงิน)
กรรมการผู้จัดการบริษัท Holiday Club International  (บริการท่องเที่ยว - พักผ่อน)
กรรมการบริษัท HW Communications (อังกฤษ)
ประวัติทางการเมือง

รองโฆษกพรรคไทยรักไทย
เลขานุการฝ่ายศึกษานโยบายเศรษฐกิจและวิชาการ
อนุกรรมการเทคนิค สาขาพนักงานเทคโนโลยี (IT) กระทรวงแรงงานและสวัสดิการสังคม
ที่ปรึกษารองนายกรัฐมนตรี (ดร.สมคิด จาตุศรีพิทักษ์)
ที่ปรึกษารองนายกรัฐมนตรี (นายพิทักษ์ อินทรวิทยนันท์)
คณะกรรมาธิการพัฒนาเศรษฐกิจ
คณะกรรมาธิการพิจารณางบประมาณรายจ่ายประจำปี พ.ศ. 2548
ที่ปรึกษาคณะกรรมการจัดการทำระบบข้อมูลและระบบสารสนเทศของข้าราชการ พนักงานรัฐวิสาหกิจและเจ้าหน้าที่ของรัฐ
ที่ปรึกษาคณะกรรมการพัฒนาเทคโนโลยีเพื่อการศึกษา
ประธานคณะอนุกรรมาธิการพัฒนาเศรษฐกิจ
คณะอนุกรรมการพิจารณาปัญหาเศรษฐกิจการค้าชายแดน
คณะอนุกรรมการการพัฒนาและส่งเสริมการท่องเที่ยวที่มนุษย์สร้างขึ้น
รองประธานอนุกรรมการติดตามการปฏิบัติราชการด้านวิทยาศาสตร์ เทคโนโลยีและสารสนเทศ
คณะกรรมการดำเนินงานเพื่อสนับสนุนการท่องเที่ยวเกาะสมุยและปริมณฑล
คณะกรรมการติดตามนโยบายกลุ่มงานด้านส่งเสริมผลิตภัณฑ์สินค้าคุณภาพในชุมชน
คณะกรรมาธิการวิสามัญพิจารณาร่าง พ.ร.บ.ธนาคารพัฒนาวิสาหกิจขนาดกลางและขนาดย่อมแห่งประเทศไทย
ประธานคณะอนุกรรมการเพื่อพิจารณาศึกษาการจัดตั้งบรรษัทบริหารสินทรัพย์ไทย (บสท.)
คณะกรรมการกำหนดชุมชนเมือง
คณะทำงานติดตามการดำเนินงานนโยบายกองทุนหมู่บ้านและชุมชนเมืองแห่งชาติสำหรับกรุงเทพมหานคร
ประธานคณะทำงานติดตามการทะเบียนและบัตรอิเล็คทรอนิกส์
ที่ปรึกษาคณะกรรมการดำเนินงานโครงการปลูกต้นกล้าเพิ่มปัญญาเด็กไทย
ตำแหน่งทางสังคม

ที่ปรึกษาโครงการพัฒนาชุมชน เขตลาดพร้าว
อดีตประธานสภาวัฒนธรรม เขตลาดพร้าว
อดีตนายกสมาคมผู้ปกครองและครูโรงเรียนลาดปลาเค้าพิทยาคม
ประธานจัดงานประเพณีลอยกระทง เขตลาดพร้าว
จัดงานประเพณีสงกรานต์ เขตลาดพร้าว
ผู้ร่วมก่อตั้งชมรม Future Society
ผู้ร่วมก่อตั้งมูลนิธิ "คนรักลาดพร้าว"
ที่ปรึกษากลุ่มสัจจะออมทรัพย์ "ลาดพร้าว"
ที่ปรึกษาโครงการรณรงค์ต่อต้านยาเสพติด สน.โชคชัย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เว็บไซต์ศูนย์ข้อมูลนักการเมือง ThaisWatch.com
พ.ศ. 2558

ตามเข็มนาฬิกาจากบนซ้าย: ราชการฝ่ายพลเรือนรำลึกเหตุโจมตีในปารีส เดือนพฤศจิกายน; เยอรมันวิงส์ เที่ยวบินที่ 9525 ถูกจงใจชนที่เทือกเขาแอลป์ฝรั่งเศสโดยนักบินร่วม Andreas Lubitz ที่ฆ่าตัวตาย ทำให้คนบนเครื่อง 150 คนเสียชีวิตทั้งหมด; แผ่นดินไหวในประเทศเนปาลทำให้มีผู้เสียชีวิต 8,964 คน; บรรดาผู้นำโลกร่วมกันถ่ายรูปในการประชุมความตกลงปารีส ข้อตกลงนานาชาติในด้านการเปลี่ยนแปลงภูมิอากาศ; การโจมตีทางอากาศที่ซานาในการแทรกแซงในประเทศเยเมนที่นำโดยซาอุดีอาระเบีย; ผู้อพยพในสงครามกลางเมืองซีเรียขึ้นฝั่งในประเทศกรีซ ท่ามกลางวิกฤตผู้อพยพในทวีปยุโรป; เซ็พ บลัทเทอร์ ประธานฟีฟ่า ถูกบังคับให้ลาออกด้วยความอัปยศในช่วงต้นของคดีทุจริตฟีฟ่า; นิวฮอไรซันส์ บินผ่านและถ่ายภาพดาวพลูโตภาพแรก
| --- | --- |
ศตวรรษ::  20  21  22
ปี::  2555  2556  2557  2558  2559  2560  2561
| --- | --- |
ปฏิทินสุริยคติไทย: 2558
ปฏิทินกริกอเรียน: 2015 MMXV
Ab urbe condita: 2768
ปฏิทินอาร์มีเนีย: 1464 ԹՎ ՌՆԿԴ
ปฏิทินอัสซีเรีย: 6765
ปฏิทินบาไฮ: 171–172
ปฏิทินเบงกอล: 1422
ปฏิทินเบอร์เบอร์: 2965
ปีในรัชกาลอังกฤษ: 63 Eliz. 2 – 64 Eliz. 2
พุทธศักราช: 2559
ปฏิทินพม่า: 1377
ปฏิทินไบแซนไทน์: 7523–7524
ปฏิทินจีน: 甲午年 (มะเมียธาตุไม้) 4711 หรือ 4651     — ถึง — 乙未年 (มะแมธาตุไม้) 4712 หรือ 4652
ปฏิทินคอปติก: 1731–1732
ปฏิทินดิสคอร์เดีย: 3181
ปฏิทินเอธิโอเปีย: 2007–2008
ปฏิทินฮีบรู: 5775–5776
ปฏิทินฮินดู: 
 - วิกรมสมวัต: 2071–2072
 - ศกสมวัต: 1937–1938
 - กลียุค: 5116–5117
ปฏิทินโฮโลซีน: 12015
ปฏิทินอิกโบ: 1015–1016
ปฏิทินอิหร่าน: 1393–1394
ปฏิทินอิสลาม: 1436–1437
ปฏิทินญี่ปุ่น: ศักราชเฮเซ 27 (平成２７年)
ปฏิทินจูเช: 104
ปฏิทินจูเลียน: กริกอเรียนลบ 13 วัน
ปฏิทินเกาหลี: 4348
ปฏิทินหมินกั๋ว: ROC 104 民國104年
เวลายูนิกซ์: 1420070400–1451606399
กล่องนี้:  ดู คุย แก้
พุทธศักราช 2558 ตรงกับปีคริสต์ศักราช 2015 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน นับเป็นปีที่ 2015 ตามกำหนดสากลศักราช
ปีมะแม สัปตศก จุลศักราช 1377 (วันที่ 16 เมษายน เป็นวันเถลิงศก)
เป็นปีที่ 15 แห่งคริสต์สหัสวรรษที่ 3 หรือปีที่ 15 แห่งคริสต์ศตวรรษที่ 21 หรือปีที่ 5 แห่งคริสต์ทศวรรษ 2010
สมัยประชุมที่หกสิบแปดแห่งสมัชชาใหญ่แห่งสหประชาชาติกำหนดให้ปีนี้เป็นปีแห่งแสงสากลและปีแห่งดินสากล
ผู้นำประเทศไทย

บทความหลัก: รายชื่อผู้นำประเทศ พ.ศ. 2558
พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557–22 สิงหาคม พ.ศ. 2566)
เหตุการณ์ > มกราคม

1 มกราคม
ประเทศลิทัวเนียเปลี่ยนมาใช้เงินสกุลยูโรอย่างเป็นทางการ และเป็นสมาชิกยูโรโซนประเทศที่ 19
สนธิสัญญาก่อตั้งสหภาพเศรษฐกิจยูเรเชียมีผลใช้บังคับ ระหว่างประเทศรัสเซีย เบลารุส อาร์มีเนีย คาซัคสถาน และคีร์กีซสถาน
7 มกราคม – กลุ่มผู้ก่อการร้ายอิสลามบุกยิงสำนักงานนิตยสารล้อเลียน ชาร์ลีแอบโด ในกรุงปารีส มีผู้เสียชีวิต 12 ราย
เหตุการณ์ > กุมภาพันธ์

12 กุมภาพันธ์
ผู้นำจากประเทศรัสเซีย ยูเครน เยอรมนีและฝรั่งเศสบรรลุความตกลงเรื่องความขัดแย้งในทางตะวันออกของยูเครนซึ่งรวมการหยุดยิงและการถอนอาวุธหนัก
คณะมนตรีความมั่นคงแห่งสหประชาชาติประกาศใช้ข้อมติที่ 2199 เพื่อต่อสู้กับขบวนการก่อการร้าย
16 กุมภาพันธ์ – กองทัพอียิปต์ปฏิบัติการจู่โจมทางอากาศต่อกองกำลังของรัฐอิสลามอิรักและลิแวนต์ (ISIL) ในประเทศลิเบีย เพื่อตอบโต้ที่กลุ่ม ISIL ตัดศีรษะชาวคริสต์เชื้อสายอียิปต์จำนวนมาก โดยวีดิโอบันทึกภาพการตัดศีรษะถูกเผยแพร่ออกมาภายในเดือนเดียวกันนี้
เหตุการณ์ > มีนาคม

6 มีนาคม – ยานดอว์นของนาซา ลงจอดที่ดาวเคราะห์แคระเซเรส และกลายเป็นยานอวกาศลำแรกที่ไปถึงดาวเคราะห์แคระ
24 มีนาคม – เครื่องบินแอร์บัส เอ320-211 ของสายการบินเยอรมันวิงส์ตกบริเวณเทือกเขาแอลป์ ในประเทศฝรั่งเศส ผู้โดยสารบนเครื่องบินเสียชีวิตทั้งหมด
25 มีนาคม – แนวร่วมประเทศอาหรับที่มีซาอุดีอาระเบียเป็นผู้นำเริ่มการแทรกแซงทางทหารในประเทศเยเมนเพื่อค้ำจุนรัฐบาลเยเมนในการสู้รบในการรุกทิศใต้ของฮูธี
เหตุการณ์ > เมษายน

2 เมษายน
กลุ่มก่อการร้ายเข้าโจมตีมหาวิทยาลัยในประเทศเคนยา มีผู้เสียชีวิต 152 คน
25 เมษายน – เกิดแผ่นดินไหวใหญ่ในประเทศเนปาล ขนาด 7.8  ส่งผลให้มีผู้เสียชีวิตกว่า 8,900 คน
29 เมษายน – องค์การอนามัยโลกประกาศว่า ทวีปอเมริกาปลอดโรคหัดเยอรมันแล้ว
เหตุการณ์ > พฤษภาคม

1 พฤษภาคม – 31 ตุลาคม - เอกซ์โป 2015 จัดในมิลาน ประเทศอิตาลี
12 พฤษภาคม – เกิดแผ่นดินไหวใหญ่ครั้งที่สองในประเทศเนปาล วัดขนาดได้ 7.3 ส่งผลให้มีผู้เสียชีวิตกว่า 8,857 คนในประเทศเนปาล, 130 คนในประเทศอินเดีย 27 คนในประเทศจีน และ 4 คนในประเทศบังกลาเทศ รวมมีผู้เสียชีวิต 9,018 คน
23 พฤษภาคม – สาธารณรัฐไอร์แลนด์ออกเสียงให้การสมรสเพศเดียวกันถูกกฎหมาย กลายเป็นประเทศแรกที่ทำให้การสมรสเพศเดียวกันถูกกฎหมายโดยการออกเสียงลงคะแนนของประชาชน
เหตุการณ์ > มิถุนายน

2 มิถุนายน – เซพพ์ บลัทเทอร์ ประธานฟีฟ่า ลาออกท่ามกลางการสืบสวนเกี่ยวกับการทุจริตของเอฟบีไอ และเรียกร้องให้สภาคองเกรสวิสามัญเลือกตั้งประธานคนใหม่โดยเร็วที่สุด
30 มิถุนายน – ประเทศคิวบาเป็นประเทศแรกในโลกที่สามารถกำจัดการส่งผ่านเอชไอวีและซิฟิลิสจากแม่สู่ลูก
เหตุการณ์ > กรกฎาคม

1 กรกฎาคม - วิกฤตหนี้สาธารณะกรีซ: ประเทศกรีซเป็นประเทศเศรษฐกิจก้าวหน้าประเทศแรกที่ผิดนัดชำระหนี้ต่อกองทุนการเงินระหว่างประเทศในประวัติศาสตร์ 71 ปี
14 กรกฎาคม –
ยานนิวฮอไรซันส์ของนาซาสำเร็จการบินผ่านใกล้ดาวพลูโต กลายเป็นยานอวกาศลำแรกที่เดินทางไปถึงอาณาเขตอันห่างไกลสำเร็จ นิวฮอไรซันส์จะสำรวจพื้นที่บริเวณนั้น 5 เดือน ก่อนเข้าสู่แถบไคเปอร์และสุดท้ายจะออกนอกระบบสุริยะ
ประเทศอิหร่านตกลงจำกัดโครงการนิวเคลียร์ระยะยาวแลกเปลี่ยนกับการผ่อนปรนการลงโทษ
20 กรกฎาคม - คิวบาและสหรัฐอเมริกาฟื้นฟูความสัมพันธ์ทางการทูตใหม่หลังความเป็นปรปักษ์นาน 54 ปี
เหตุการณ์ > สิงหาคม

5 สิงหาคม – ชิ้นส่วนที่พบบนเกาะเรอูนียง ถูกชี้ชัดแล้วว่าเป็นชิ้นส่วนของมาเลเซียแอร์ไลน์ เที่ยวบินที่ 370 ซึ่งหายไปตั้งแต่เดือนมีนาคม พ.ศ. 2557
12 สิงหาคม – เกิดระเบิดขึ้นสองครั้งภายใน 30 วินาทีที่สถานีเก็บตู้คอนเทนเนอร์ในท่าเรือเทียนจิน นครเทียนจิน ประเทศจีน มีผู้เสียชีวิตอย่างน้อย 116 คน
17 สิงหาคม – เกิดเหตุระเบิดบริเวณสี่แยกราชประสงค์ เขตปทุมวัน กรุงเทพมหานคร มีผู้เสียชีวิต 20 คน
เหตุการณ์ > กันยายน

10 กันยายน – นักวิทยาศาสตร์ประกาศการค้นพบ Homo naledi ซึ่งเคยเป็นมนุษย์ยุคแรกไม่ทราบสายพันธุ์ในประเทศแอฟริกาใต้
16 กันยายน – เกิดแผ่นดินไหวในมหาสมุทรแปซิฟิกนอกชายฝั่งประเทศชิลี ขนาด 8.3 ทำให้เกิดคลื่นสึนามิ มีผู้เสียชีวิต 14 คน
24 กันยายน – เกิดเหตุเหยียบกันตายระหว่างพิธีฮัจญ์ ณ มักกะฮ์ ประเทศซาอุดิอาระเบีย ส่งผลให้มีผู้เสียชีวิตอย่างน้อย 2,200 คน และบาดเจ็บอีกจำนวนมาก
28 กันยายน – นาซาประกาศการค้นพบน้ำในสถานะของเหลวบนดาวอังคาร
เหตุการณ์ > ตุลาคม

3 ตุลาคม – กองทัพสหรัฐอเมริกาปฏิบัติการโจมตีทางอากาศลงบนโรงพยาบาลขององค์การแพทย์ไร้พรมแดนในประเทศอัฟกานิสถาน เป็นผลให้มีผู้เสียชีวิตโดยอุบัติเหตุประมาณ 20 ราย
10 ตุลาคม – เกิดระเบิดฆ่าตัวตายในกรุงอังการา โดยผู้ก่อเหตุ 2 รายไม่ทราบฝ่ายส่งผลให้มีผู้เสียชีวิต 102 ราย บาดเจ็บสาหัส 48 ราย
26 ตุลาคม – เกิดแผ่นดินไหวในประเทศอัฟกานิสถานขนาด 7.5 บริเวณภูมิภาคฮินดู คุช ทางภาคตะวันออกเฉียงเหนือ ทำให้มีผู้เสียชีวิต 350 คน
31 ตุลาคม – เมโทรเจ็ต เที่ยวบินที่ 9268 บินจากเมืองชาร์ม เอล-ชีค ประเทศอียิปต์สู่นครเซนต์ปีเตอร์สเบิร์ก ประเทศรัสเซีย ตกในบริเวณทางเหนือของคาบสมุทรไซนาย ส่งผลให้ผู้โดยสารบนเครื่อง 224 คนเสียชีวิตทั้งหมด
เหตุการณ์ > พฤศจิกายน

7 พฤศจิกายน – ประธานาธิบดีสี จิ้นผิงของจีน และประธานาธิบดีหม่า อิงจิ่วของไต้หวัน พบกันในฐานะผู้นำสูงสุดครั้งแรกในรอบเกือบ 70 ปี หรือนับตั้งแต่การเข้าสู่สงครามกลางเมืองระหว่างพรรคคอมมิวนิสต์จีนและพรรคก๊กมินตั๋ง ในการประชุมที่จัดขึ้นในประเทศสิงคโปร์
13 พฤศจิกายน – เกิดเหตุการณ์ก่อการร้ายในกรุงปารีส ประเทศฝรั่งเศส บริเวณโรงละครบาตาคล็อตและพื้นที่อื่น มีผู้เสียชีวิตอย่างน้อย 130 คน
24 พฤศจิกายน – กองทัพอากาศตุรกียิงเครื่องบินทิ้งระเบิดซุคฮอย ซู-24เอ็ม ของรัสเซียตกใกล้ชายแดนซีเรีย–ตุรกี
เหตุการณ์ > ธันวาคม

12 ธันวาคม – ความตกลงเรื่องการลดการเปลี่ยนแปลงสภาพภูมิอากาศโดยการจัดทำมาตรการลดการปล่อยก๊าซคาร์บอนไดออกไซด์ได้รับความเห็นชอบเป็นครั้งแรก ในการประชุม COP 21 ที่กรุงปารีส ประเทศฝรั่งเศส
22 ธันวาคม – บริษัทสเปซเอ็กซ์ประสบความสำเร็จในการนำจรวจฟอลคอน 9 ซึ่งเป็นจรวดที่สามารถนำกลับมาใช้ได้ ขึ้นสู่วงโคจรโลกและนำกลับมาจอดตั้งตรงบนพื้นโลกเป็นครั้งแรก
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2558
2 พฤษภาคม – เจ้าหญิงชาร์ลอตต์แห่งเคมบริดจ์
15 มิถุนายน – เจ้าชายนีโคลัส ดยุกแห่งโอเงร์มันลันด์
1 มีนาคม  - กันตพัฒน์ ตันติพณิชย์กุล
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2558
วันถึงแก่กรรม > มกราคม

1 มกราคม
มาริโอ โควโม นักการเมืองชาวอเมริกัน, ผู้ว่าการรัฐนิวยอร์กคนที่ 52 (เกิด 15 มิถุนายน พ.ศ. 2475)
เจ้าระวีพันธุ์ สุจริตกุล เจ้านายฝ่ายเหนือ (เกิด พ.ศ. 2471)
5 มกราคม – เคน เฮล นักฟุตบอลชาวอังกฤษ (เกิด 18 กันยายน พ.ศ. 2482)
9 มกราคม
ยูแซฟ ออแล็กซือ นายกรัฐมนตรีแห่งโปแลนด์ (เกิด 22 มิถุนายน พ.ศ. 2489)
อูโด ลาเทคอันเจโล อันกวิลเลตตี นักฟุตบอลชาวอิตาลี (เกิด 9 มกราคม พ.ศ. 2486)
19 มกราคม – พลเอก อาทิตย์ กำลังเอก‎ ทหารและสมาชิกวุฒิสภา (เกิด 31 สิงหาคม พ.ศ. 2468)
23 มกราคม – สมเด็จพระราชาธิบดีอับดุลลอห์ บิน อับดัลอะซิซ อาล สะอูด พระมหากษัตริย์แห่งราชอาณาจักรซาอุดิอาระเบีย (พระราชสมภพ 1 สิงหาคม พ.ศ. 2467)
วันถึงแก่กรรม > กุมภาพันธ์

1 กุมภาพันธ์ – อูโด ลาเทค ผู้จัดการทีมและนักฟุตบอลชาวเยอรมัน (เกิด 16 มกราคม พ.ศ. 2478)
14 กุมภาพันธ์ – มิเกเล เฟอร์เรโร นักธุรกิจชาวอิตาลี (เกิด 26 เมษายน พ.ศ. 2468)
16 กุมภาพันธ์ – เลสลีย์ กอร์ นักร้องชาวอเมริกัน (เกิด 2 พฤษภาคม พ.ศ. 2489)
ลี กวน ยู27 กุมภาพันธ์ – บอริส เนมต์ซอฟ นักการเมืองชาวรัสเซีย (เกิด 9 ตุลาคม พ.ศ. 2502)
28 กุมภาพันธ์ – พรไพร เพชรดำเนิน นักร้องชาวไทย  (เกิด 28 กุมภาพันธ์ พ.ศ. 2491)
วันถึงแก่กรรม > มีนาคม

9 มีนาคม – ไฟร ออทโท สถาปนิกชาวเยอรมัน (เกิด 31 พฤษภาคม พ.ศ. 2468)
12 มีนาคม – ไมเคิล เกรฟส์ สถาปนิกชาวอเมริกัน (เกิด 9 กรกฎาคม พ.ศ. 2477)
16 มีนาคม – เลสลีย์ กอร์ นักร้องชาวอเมริกัน (เกิด 2 พฤษภาคม พ.ศ. 2482)
21 มีนาคม – เปอร์โร อกัวโย่ จูเนียร์ นักมวยปล้ำชาวแม็กซิโก (เกิด 23 กรกฎาคม พ.ศ. 2522)
23 มีนาคม – ลี กวน ยู นักการเมืองชาวสิงคโปร์ (เกิด 16 กันยายน พ.ศ. 2466) กึนเทอร์ กรัสส์
26 มีนาคม – ทูมัส ทรานสเตรอเมอร์ กวีชาวสวีเดน (เกิด 15 เมษายน พ.ศ. 2474)
วันถึงแก่กรรม > เมษายน

3 เมษายน – จำนงค์ โพธิสาโร นักการเมืองชาวไทย (เกิด 13 กุมภาพันธ์ พ.ศ. 2467)
13 เมษายน – กึนเทอร์ กรัสส์ นักเขียนชาวเยอรมัน (เกิด 16 ตุลาคม พ.ศ. 2470)
15 เมษายน – เนื่อง แฝงสีคำ ศิลปินชาวไทย (เกิด 8 กันยายน พ.ศ. 2457)
16 เมษายน – อรรถพล ปุษปาคม นักฟุตบอลและผู้จัดการทีมชาวไทย (เกิด 1 ตุลาคม พ.ศ. 2505)
29 เมษายน – ตุ่น จินตะเวช นักการเมืองชาวไทย  (เกิด 29 สิงหาคม พ.ศ. 2488)
30 เมษายน พระเทพวิทยาคม (คูณ ปริสุทโธ)
เบน อี. คิง นักร้องชาวอเมริกัน (เกิด 28 กันยายน พ.ศ. 2481)
มนัสนิตย์ วณิกกุล อดีตราชเลขานุการในพระองค์สมเด็จพระบรมราชินีนาถ (เกิด 30 เมษายน พ.ศ. 2471)
วันถึงแก่กรรม > พฤษภาคม

6 พฤษภาคม – หม่อมเจ้ากรณิกา จิตรพงศ์ (ประสูติ 11 ธันวาคม พ.ศ. 2459)
7 พฤษภาคม   – มอริซ แฟลนากัน  ผู้ก่อตั้งเอมิเรตส์แอร์ไลน์ (เกิด 17 ตุลาคม พ.ศ. 2471)
8 พฤษภาคม   – เลฟ ลาร์เซิน  นักการเมืองชาวนอร์เวย์ (เกิด 27 มกราคม พ.ศ. 2497)
12 พฤษภาคม – พระญาณสิทธาจารย์ (วิ.) พระสงฆ์ชาวไทย (เกิด 24 มีนาคม พ.ศ. 2475)
14 พฤษภาคม สมเด็จอัครมหาธรรมโพธิศาล เจีย ซีม
จำรัส เขมะจารุ องคมนตรีชาวไทย (เกิด 11 สิงหาคม พ.ศ. 2472)
บี.บี. คิง นักแต่งเพลงชาวอเมริกัน (เกิด 16 กันยายน พ.ศ. 2468)
16 พฤษภาคม – พระเทพวิทยาคม (คูณ ปริสุทโธ) พระสงฆ์ชาวไทย (เกิด 4 ตุลาคม พ.ศ. 2466)
18 พฤษภาคม –  พระธรรมเมธาภรณ์ (ระแบบ ฐิตญาโณ) พระสงฆ์ชาวไทย (เกิด 24 เมษายน พ.ศ. 2477)
21 พฤษภาคม – แอลัน วุดเวิร์ด นักฟุตบอลชาวอังกฤษ (เกิด 7 กันยายน พ.ศ. 2489)
23 พฤษภาคม – จอห์น แนช นักคณิตศาสตร์ชาวอเมริกัน (เกิด 13 มิถุนายน พ.ศ. 2471)
27 พฤษภาคม – นีลส์ คริสตี นักอาชญาวิทยาชาวนอร์เวย์ (เกิด 24 กุมภาพันธ์ พ.ศ. 2471)
30 พฤษภาคม – โบ ไบเดน นักการเมืองชาวอเมริกัน (เกิด 3 กุมภาพันธ์ พ.ศ. 2512)
วันถึงแก่กรรม > มิถุนายน

2 มิถุนายน – ฟืร์นังดู ดือ อาราอูฌู ประธานาธิบดีติมอร์-เลสเต (เกิด 26 กุมภาพันธ์ พ.ศ. 2506)
4 มิถุนายน – ชลูด นิ่มเสมอ ศิลปินชาวไทย (เกิด 2 พฤษภาคม พ.ศ. 2472)
7 มิถุนายน – คริสโตเฟอร์ ลี นักแสดงชาวบริติช (เกิด 27 พฤษภาคม พ.ศ. 2465)
8 มิถุนายน – สมเด็จอัครมหาธรรมโพธิศาล เจีย ซีม นักการเมืองชาวกัมพูชา (เกิด 15 พฤศจิกายน พ.ศ. 2475)
11 มิถุนายน – ดัสตี้ โรดส์ นักมวยปล้ำชาวอเมริกัน (เกิด 12 ตุลาคม พ.ศ. 2488)
30 มิถุนายน – เจ้าเดชา ณ ลำปาง เจ้าครองเมืองนครลำปาง (เกิด พ.ศ. 2471)
วันถึงแก่กรรม > กรกฎาคม

5 กรกฎาคม – ปัญจะ เกสรทอง ประธานสภาผู้แทนราษฎร (เกิด 5 สิงหาคม พ.ศ. 2474)
7 กรกฎาคมฮารัลด์ นีลเซน
สะเบต หลีเหร็ม นักการเมืองชาวไทย (เกิด 2 กรกฎาคม พ.ศ. 2484)
โฟนส์ ฟัน วิสเซิน นักฟุตบอลชาวดัตซ์ (เกิด 7 กรกฎาคม พ.ศ. 2476)
10 กรกฎาคม – อุมัร อัชชะรีฟ นักแสดงชาวอียิปต์ (เกิด 10 เมษายน พ.ศ. 2475)
11 กรกฎาคม – ซะโตะรุ อิวะตะ นักธุรกิจและนักออกแบบเกมชาวญี่ปุ่น (เกิด 6 ธันวาคม พ.ศ. 2502)
13 กรกฎาคม – ฟิลิปป์ มิสเฟลเดอร์ นักการเมืองชาวเยอรมัน (เกิด 25 สิงหาคม พ.ศ. 2522)
17 กรกฎาคม – ฌูล บีย็องกี นักแข่งรถชาวฝรั่งเศส (เกิด 3 สิงหาคม พ.ศ. 2532)
27 กรกฎาคม – อับดุล กลาม นักวิทยาศาสตร์และประธานาธิบดีคนที่ 11 ของอินเดีย (เกิด 15 ตุลาคม พ.ศ. 2474)
28 กรกฎาคม – เดียโก บารีโซเน นักฟุตบอลชาวอาร์เจนตินา (เกิด 29 พฤษภาคม พ.ศ. 2532)
29 กรกฎาคม – ประชาธิป มุสิกพงศ์ นักดนตรีชาวไทย (เกิด 6 เมษายน พ.ศ. 2527)ประภัสสร เสวิกุล
30 กรกฎาคม – รอดดี้ ไพเพอร์ นักมวยปล้ำชาวแคนาดา (เกิด 17 เมษายน พ.ศ. 2497)
วันถึงแก่กรรม > สิงหาคม

3 สิงหาคม – เพ็ญพรรณ สิทธิไตรย์ ศิลปินชาวไทย  (เกิด 28 มกราคม พ.ศ. 2469)
5 สิงหาคม – โทนี มิลลิงตัน นักฟุตบอลชาวเวลส์  (เกิด 5 มิถุนายน พ.ศ. 2486)
11 สิงหาคม – ฮารัลด์ นีลเซน นักฟุตบอลชาวเดนมาร์ก (เกิด 26 ตุลาคม พ.ศ. 2484)
12 สิงหาคม – ไพจิตร เอื้อทวีกุล นักการเมืองไทย (เกิด 4 กันยายน พ.ศ. 2477)
19 สิงหาคม – วรรณ ชันซื่อ ประธานรัฐสภา (เกิด 16 สิงหาคม พ.ศ. 2466)
22 สิงหาคม – เอียง ธิริทธ์ นักการเมืองชาวกัมพูชา (เกิด 10 มีนาคม พ.ศ. 2475)
วันถึงแก่กรรม > กันยายน

5 กันยายน
หม่อมดุษฎี บริพัตร ณ อยุธยา นักเขียนชาวไทย (เกิด 14 ธันวาคม พ.ศ. 2467)
เซะสึโกะ ฮะระ นักแสดงหญิงชาวญี่ปุ่น (เกิด 17 มิถุนายน พ.ศ. 2463)
10 กันยายน – เฉิด สุดารา นักแปรอักษรชาวไทย (เกิด 14 ธันวาคม พ.ศ. 2456)
17 กันยายน – เดตต์มาร์ คราเมอร์ นักฟุตบอลชาวเยอรมัน (เกิด 4 เมษายน พ.ศ. 2468)
18 กันยายน – ประภัสสร เสวิกุล ศิลปินชาวไทย (เกิด 22 เมษายน พ.ศ. 2491)
27 กันยายน – วรนาถ อภิจารี ทหารชาวไทย (เกิด 15 พฤษภาคม พ.ศ. 2477)
วันถึงแก่กรรม > ตุลาคม

4 ตุลาคม – วาทิน ปิ่นเฉลียว นักวาดการ์ตูนชาวไทย (เกิด 5 เมษายน พ.ศ. 2473)
คิม ย็อง-ซัม 23 ตุลาคม – พูนทรัพย์ นพวงศ์ ณ อยุธยา นักการศึกษาชาวไทย (เกิด 12 ตุลาคม พ.ศ. 2453)
วันถึงแก่กรรม > พฤศจิกายน

7 พฤศจิกายน – สุริยัน สุจริตพลวงศ์ นักโหราศาสตร์ชาวไทย (เกิด 16 พฤศจิกายน)
10 พฤศจิกายน – เฮลมุท ชมิดท์ นักการเมืองชาวเยอรมัน (เกิด 23 ธันวาคม พ.ศ. 2461)
11 พฤศจิกายน – จรูญ ธรรมศิลป์ ผู้กำกับละครโทรทัศน์ชาวไทย
18 พฤศจิกายน – โจนาห์ โลมู นักรักบี้ชาวนิวซีแลนด์ (เกิด 12 พฤษภาคม พ.ศ. 2518)
22 พฤศจิกายน
สิทธิ เศวตศิลาคิม ย็อง-ซัม นักการเมืองเกาหลีใต้ (เกิด 20 ธันวาคม พ.ศ. 2470)
มานพ ยาระณะ ศิลปินชาวไทย (เกิด 5 กันยายน พ.ศ. 2478)
วันถึงแก่กรรม > ธันวาคม

1 ธันวาคม – สีหนุ่ม เชิญยิ้ม (บุญธรรม ฮวดกระโทก) นักแสดงตลกชาวไทย (เกิด 1 มีนาคม พ.ศ. 2499)
5 ธันวาคม – สิทธิ เศวตศิลา องคมนตรีและอดีตรองนายกรัฐมนตรีไทย (เกิด 7 มกราคม พ.ศ. 2462)
13 ธันวาคม – เบเนดิกต์ แอนเดอร์สัน นักวิชาการชาวไอร์แลนด์ (เกิด 26 สิงหาคม พ.ศ. 2479)
28 ธันวาคม – เล็มมี นักดนตรีชาวอังกฤษ (เกิด 24 ธันวาคม พ.ศ. 2488)
31 ธันวาคม – นาตาลี โคล นักดนตรีชาวอเมริกา (เกิด 6 กุมภาพันธ์ พ.ศ. 2493)
รางวัลโนเบล

สาขาเคมี – โทมัส ลินดาห์ล, พอล มอดริช และ อะซิซ แซนคาร์
สาขาวรรณกรรม – สวิตลานา อาเลคซีแอวิช
สาขาสันติภาพ – กลุ่มสานเสวนาสี่ฝ่ายแห่งชาติตูนิเซีย
สาขาฟิสิกส์ – ทะกะอะกิ คะจิตะ และ อาร์เธอร์ บี. แมคโดนัลด์
สาขาสรีรวิทยาหรือการแพทย์ – วิลเลียม ซี. แคมป์เบลล์, ซะโตะชิ โอมุระ และ ถู โยวโยว
สาขาเศรษฐศาสตร์ – แอนกัส ดีตัน
บันเทิงคดีที่อ้างถึงปีนี้ > ภาพยนตร์

เจาะเวลาหาอดีต ภาค 2 (พ.ศ. 2532)
ผ่านรักสุดขอบฟ้า (พ.ศ. 2540)
เดอะ ซิกซ์ เดย์ วันล่าคนเหล็กอหังการ (พ.ศ. 2543)
สงครามโค่นพันธุ์อสูร 4: กำเนิดใหม่ราชินีแวมไพร์ (พ.ศ. 2555)
บันเทิงคดีที่อ้างถึงปีนี้ > ละคร การ์ตูน ซีรีส์

อีวานเกเลียน (พ.ศ. 2538-2539)
ฟรินจ์ เลาะปมพิศวงโลก (พ.ศ. 2551-2556)
บันเทิงคดีที่อ้างถึงปีนี้ > วิดีโอเกม

ดูม (พ.ศ. 2536) บรรษัทห้วงอวกาศ-อวกาศสหภาพ (The Union Aerospace Corporation) ก่อตั้งในปีนี้
แบตเทิลฟิลด์ 3 (พ.ศ. 2554)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 2015
ดาวพลูโต ภาพถ่ายโดยยานนิวฮอไรซันส์
สมเด็จพระราชาธิบดีอับดุลลอห์ บิน อับดัลอะซิซ อาล สะอูด
พระเทพวิทยาคม (คูณ ปริสุทโธ)
สมเด็จอัครมหาธรรมโพธิศาล เจีย ซีม
ซะโตะรุ อิวะตะ
ฮารัลด์ นีลเซน
พูนทรัพย์ นพวงศ์ ณ อยุธยา
เขตสึรูมิ (โยโกฮามะ)

บทความนี้เกี่ยวกับเขตในนครโยโกฮามะ สำหรับเขตในนครโอซากะ ดูที่ เขตสึรูมิ (โอซากะ)
| เขตสึรูมิ 鶴見区 |
| --- | --- |
เขตของนครโยโกฮามะ
ที่ตั้งของเขตสึรูมิในนครโยโกฮามะ
ประเทศ: ญี่ปุ่น
จังหวัด: คานางาวะ
เมือง: โยโกฮามะ
พื้นที่
 • ทั้งหมด: 33.23 ตร.กม. (12.83 ตร.ไมล์)
ประชากร (2019)
 • ทั้งหมด: 292,435 คน
 • ความหนาแน่น: 8,800 คน/ตร.กม. (23,000 คน/ตร.ไมล์)
เว็บไซต์: www.city.yokohama.jp/me/tsurumi/
เขตสึรูมิ (ญี่ปุ่น: 鶴見区) เป็นหนึ่งใน 18 เขตการปกครองของนครโยโกฮามะ จังหวัดคานางาวะ เป็นเขตอุตสากรรมที่สำคัญที่สุดของนครโยโกฮามะ และถือเป็นส่วนหนึ่งของเขตอุตสาหกรรมแปซิฟิก โรงงานที่สำคัญในเขตแห่งนี้ได้แก่ เอ็กซอนโมบิล, นิสสันมอร์เตอร์, โตชิบ้า, โตเกียวอิเล็กทริกพาวเวอร์, คิริงบริวเวอร์รี่ เป็นต้น นอกจากนี้ยังเป็นย่านที่อยู่อาศัยหลักสำหรับคนที่ต้องเดินทางเข้าออกกรุงโตเกียวเพื่อทำงาน
แหล่งข้อมูลอื่น

Tsurumi Ward Office
Tsurumi Ward Office (ญี่ปุ่น)
City of Yokohama statistics
วัดโนนกุ่ม (อำเภอสีคิ้ว)

สำหรับความหมายอื่น ดูที่ วิหารหลวงพ่อโต
| วัดโนนกุ่ม |
| --- | --- |
อุโบสถ

ที่ตั้ง: ตำบลมิตรภาพ อำเภอสีคิ้ว จังหวัดนครราชสีมา
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณ จารุวัตร
 สถานีย่อยพระพุทธศาสนา
วัดโนนกุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมิตรภาพ อำเภอสีคิ้ว จังหวัดนครราชสีมา
วัดโนนกุ่มสร้างโดยชาวยวนพุงดำในช่วงรัตนโกสินทร์ตอนต้น ตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2465 ภายในวัดยังมีโรงเรียนพระปริยัติธรรมแผนกธรรม
วัดมีโบราณสถานที่ได้รับประกาศขึ้นทะเบียนเป็นโบราณสถานคือ อุโบสถ กำหนดเขตที่ดินโบราณสถาน โดยมีพื้นที่โบราณสถานประมาณ 1 ไร่ 2 งาน 99 ตารางวา โดยประกาศในราชกิจจานุเบกษา ฉบับประกาศทั่วไป เล่ม113 ตอนพิเศษ 50 ง ลงวันที่ 18 ธันวาคม พ.ศ. 2539 เป็นอุโบสถก่ออิฐถือปูนขนาดเล็ก ผังรูปสี่เหลี่ยมผืนผ้า หันหน้าไปทางทิศตะวันออก ช่องประตูและหน้าต่างทำเป็นวงโค้ง บานประตูหน้าต่างทำด้วยไม้ หน้าอุโบสถมีใบเสมาหินทรายขนาดเล็ก รอบอุโบสถมีลูกนิมิตโผล่ขึ้นมาให้เห็นครึ่งลูก
รายนามเจ้าอาวาส

พระครู (อุปัชฌาย์) ชิน พุทฺธสโร พ.ศ. 2454–2512
พระทองเหลือง พ.ศ. 2512–2517
พระครูเกษมปริยัติกิจ พ.ศ. 2528–2536
พระครูวินัยธรสง่า ฐานธมฺโม พ.ศ. 2537–
พระครูโสภณ จารุวัตร เจ้าอาวาสรูปปัจจุบัน
เทศบาลเมืองกำแพงเพชร (จังหวัดสงขลา)

บทความนี้เกี่ยวกับเทศบาลเมืองในจังหวัดสงขลา สำหรับความหมายอื่น ดูที่ กำแพงเพชร (แก้ความกำกวม)
| เทศบาลเมืองกำแพงเพชร |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Kamphaeng Phet
พื้นที่ภูเขาในเขตตำบลกำแพงเพชร
ทม.กำแพงเพชรที่ตั้งของเทศบาลเมืองกำแพงเพชร
พิกัด: 7°08′28″N 100°17′26″E﻿ / ﻿7.141136°N 100.290628°E﻿ / 7.141136; 100.290628
ประเทศ:  ไทย
จังหวัด: สงขลา
อำเภอ: รัตภูมิ
พื้นที่
 • ทั้งหมด: 115.43 ตร.กม. (44.57 ตร.ไมล์)
ประชากร (2566)
 • ทั้งหมด: 17,125 คน
 • ความหนาแน่น: 148.35 คน/ตร.กม. (384.2 คน/ตร.ไมล์)
รหัส อปท.: 04900901
ที่อยู่ สำนักงาน: หมู่ที่ 6 ถนนบ้านคูหา-บ้านคอกช้าง ตำบลกำแพงเพชร อำเภอรัตภูมิ จังหวัดสงขลา 90180
เว็บไซต์: www.kppobt.go.th
 ส่วนหนึ่งของสารานุกรมประเทศไทย
กำแพงเพชร เป็นเทศบาลเมืองซึ่งมีอาณาเขตครอบคลุมพื้นที่หมู่ 4, 6–7, 9–13 และพื้นที่บางส่วนของหมู่ 2, 5 และ 8 ของตำบลกำแพงเพชร (เฉพาะนอกเขตเทศบาลตำบลกำแพงเพชร) ในอำเภอรัตภูมิ จังหวัดสงขลา คน เทศบาลเมืองกำแพงเพชรเดิมมีฐานะเป็นสภาตำบลกำแพงเพชรใน พ.ศ. 2517 และยกฐานะเป็นองค์การบริหารส่วนตำบลกำแพงเพชรใน พ.ศ. 2538
ในวันที่ 5 กรกฎาคม พ.ศ. 2554 เขตองค์การบริหารส่วนตำบลกำแพงเพชร อำเภอรัตภูมิ ได้มีการยื่นจัดตั้งเป็นเทศบาลเมือง ในขณะนั้น ณ เดือนมิถุนายนมีประชากร 15,408 คน พื้นที่ทั้งหมด 72,146.66 ไร่ (คิดเป็น 115.434 ตารางกิโลเมตร) มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงจัดตั้งขึ้นเป็น เทศบาลเมืองกำแพงเพชร โดยมี จ.ส.ต.จรูญ เรืองฤทธ์ เป็นนายกเทศมนตรีเมืองกำแพงเพชรคนแรก ในเดือนมีนาคม พ.ศ. 2567 มีจำนวนประชากรในเขตเทศบาลทั้งหมด 17,136 คน
ภูมิศาสตร์

เทศบาลเมืองกำแพงเพชรอยู่ติดกับเทศบาลตำบลกำแพงเพชร (ชุมชนที่ตั้งที่ว่าการอำเภอรัตภูมิ) ห่างจากที่ว่าการอำเภอรัตภูมิประมาณ 3 กิโลเมตร และอยู่ห่างจากนครสงขลาเป็นระยะทาง 60 กิโลเมตร ห่างจากเมืองสตูล 70 กิโลเมตร ห่างจากเมืองพัทลุง 70 กิโลเมตร และอยู่ห่างจากนครหาดใหญ่เพียง 30 กิโลเมตร เป็นที่ราบพื้นที่บางส่วนเป็นภูเขาสูงอยู่ทางด้านทิศใต้ของตำบล แหล่งน้ำส่วนใหญ่มีต้นกำเนิดจากเทือกเขาทางด้านทิศตะวันตกซึ่งอยู่ในเขตพื้นที่ตำบลท่าชะมวง มีคลองสายหลักไหลผ่านคือ คลองภูมีหรือคลองรัตภูมิ คลองเขาร้อน คลองยางแดงและคลองหินดำ